
Орган Лемковского Союза. 


ГОрІаѓа ростќота півтбтопа гусгаћет 


Крыница, четверг дня 5. вересня (23. серпня) 1935. 

Выходит в каждый четверг. 


Редакция и администрация в Крыниці. — Адрес „Лемко” Крыница. 


Рок |І. 


зе зена фдноавф 


Пг енумерата в краю: 


30 грошей місячно, 
80 „ квартально 
150 , полрочно, 
3 зл. рочно. 


В Амерыщі: \ дол. рочно. 


В Чехословакии: 


2 кор. місячно, '0 кор.полрочно, 
20 кор. рочно. 


Конто чекове Нр. 404.155. 


Е АА НА МА А 4 ХӘ са чаа 
ССТЕЕЕЕСОГЕС ЕС Е 


н н ан 


Всіх читателей, котры не вплатили ище пренумераты, просиме выровнати якнайскорше рахункы. 
— = ———————————=————————————– =. 


а —————— 


Также просиме присылати членскы вкладкы до Лемко-Союза. 


Просиме присылати материял до календара на рок 1936. 
В САБАА АБЕ АЫ алаа АЫ ВАЕ 


онь 8-0 Ворен. 


Як будеме голосовати до Сейма. 


Листы кандыдатов на послов сут уж окон- 
ат ельно затверджены через окружны вы- 


берательны комисии. 

Листы тоты сут розплякатованы в каждой 
громад! поодынокых округов выберательных. 

Для каждого выберателя ст тепер най- 
важнійшом справом: на кого буде дня 8. 
вересня голосовати? Котры два, або одно 
назвиско выбере с помедже вшиткых по- 
міщеных на выберательных картках? 

Призадумуючи ся над тым, каждый выбе- 
ратель мусит передовсем розважити, котры 
назвиска будяг в нем найвеце довіря и кот- 
ры кандыдаты стали ся єму дотеперешном 
роботом найблизши. 

Каждый выбератель голосує лично и мо- 
же отдати лем оден голос и то в том обво- 


д, где єго поміщено в выберательных 
списах. 
Сам акт голосованя отбуде ся так: 


Выбератель, як приде до обводовой комисии 
выберательной, котра буде отворена от год. 
9-той рано до год. 9-той вечером без перер- 
вы, подаст своё имя, назвиско и адрес. 
Ведучий протокол переконат ся, ци находит 
ся он в списі выберателей, предсідатель 
ствердит єго идентычность и даст єму карту 
голосованя и коперту. 

На карті голосованя, котрой образец по- 
даєме низше, сут поміщены назвиска всіх 
кандыдатов на послов даного округа в та- 
ком порядку, в яком были поміщены на 
листі кандыдатов. С картом и копертом 
иде выбзратель за зроблену заслону и там 
выбере тоты два або одно назвиско до кот- 
рого має довірє и поставит при тых назвис- 
ках, або при одном назвиску в квадратику 
ленийкы. Ленийкы можут быти поставлены 
в якомнибудь напрямі. Пак выбератель вкла- 
дат картку до коперты и отдає незаклеєну 


предсідательови, котрый при нем мече ю до 
урны. Два члены комисии записуют в спи- 
сах выберателей, же выбератель отдал голос. 

На картах можна означити одного, ‘або 
двох кандыдатов. Если означит ктоси веце, 
як двох кандыдатов, то карта буде узнана 
за неважну. 

О годин! 9-той вечером предсідатель за- 
рядит закрытёЕ выберательного поміщеня. 
От того часу будут голосовати лем тоты, 
котры пришли до голосованя перед годином 
9-том; инших, котры пришли по год. 9-той, 
не допустит ся до голосованя. 


Образец, карты 
голосованя. 


Округ выберательный Нр. 


Означ двох кандыдатов, на котрых голосуєш, 
ставяючи в клітці с правой стороны коло 
их назвиск ленийку. Карту влож до кеперты 
и отдай предсідательови выберательной 
комисии. 

Если не даєш лениок, уважат ся, же ты 


отдал голос на кандыдатов помиценых на 
першом и другом місци. 


1) ОСИФ ВЫБЕРАЛЬСКЫЙ . | | 


5) ЮРКО ОДОМАШ . . . . | 


2) ГРИЦ КАНДЫДАТ 
3) ВАСКО КОБАСА: .... 


4) СЕМАН ПУГАРИК 


КОРОТКЫЙ ОПИС КАНДЫДАТОВ НА 
ПОСЛОВ С ЛЕМКОВСКЫХ ОКРУГОВ. 


В окрузі 86-том, обнимаючом Новый Санч 
и Новый Торг поставлены сут слідуючи 
кандыдаты : 


Гут Павел л. 38. жиючий в Поронині, пов. 
Новый Торг, господар. С нас не знає єго 
никто, ани он не интересує ся цілковито 
нами. 

Баляра Михаил літ 3!. учитель на Спишу. 


Незнаный нам и не интересуючий ся наши- 
ма ділами. 


Гвиждж Феликс л. 50 ур. в Одровонжу 


пов. Н. Торг. редактор недільника: „Госпо- 
дарж Польскі” поміщат в своєй газеті арты- 
кулы о Лемковщині, занимат в них позы- 
цию для нас доброжелательну, яко предсі- 
датель Головного Правленя „Звьонску Под- 
галян” старат ся о навязанЕ с нами близших 
отношень в ціли економичного поднесеня 
наших гор. 


Бодзьоны Якуб л. 49. управитель школы 
в Хелмцу пов. Новый Санч. Сын хлопа, жиє 
для села и для хлопа. Міста єго не любят, 
зато на селі має великый мир. До справ 
рускых относит ся доброжелательно и спра- 
ведливо. 0 

Лобозинскый Ян л. 87. предсідатель Пов. 


Отділа „Звьонску Инвалидов Воєнных” зани- 
мат ся ділами инвалидскыма и містовыма. 
Селом не интересу ся. 


Округ 85. обнимаючий пов. Ясло Горлицы 


и Ропчицы. 
м —д— 


Дух Казимір, бывший заступник министра 
Социяльной Опекы. Лемкам дал ся познати, 
яко бывший староста в Новом Санчі и с ча- 
су, коли был заступником воєводы в Кра- 
кові с самых добрых сторон До нашого 
населеня относит ся справедливо и помагат 
єму, где може. За єго попертем Руска Бур- 
са в Горлицах достала в р. 1929. субсыдию 
в сум! 22 тысячей злотых, што помогло $й 


у Е. ГИ. $. 


~ селаи господарком рольном, 


Стр. 2. 


до обновленя своёй діятельности и спасло 
от руины. 


Бурда Осиф л. 39, жиючий в Лисові пов. 
ясельского, господар, трудит ся в місцевых 
организациях сельскых, єст членом Повіт. 
Выділа в Яслі, Краковской Палаты Рольной, 
Пов. Комисии Рольной и т.. д. Нашима ді- 
лами не интересу ся. 

Едынак Ян л. 43. с Пащина пов. 
кого, совітник в Министерстві Рольном и Ре- 
форм Рольных. Мог бы много помочи, Єсли 
бы захотіл поинтересовати ся нашима діла- 
Близше незнаный. 


ропчиц- 


ми. 

Венява-Длугошовскый Казимір, л. 57. ` войт 
с Бобовы. Трудит ся в организациях роль- 
ных, ст членом Пов: Выділа. До нас отно- 
сит ся радше недоброжелательно. 


Округ 17. обнимаючий пов.: Кросно, Сянок 


и Леско. 
осла иже == 


1) Остафин Осиф, инжинер, дыректор шко- 
лы рольмой в Суходолі, интересує ся справами 
До рускых діл 


относит ся без ненависти и справедливо. 
2) Соловій Володимір, властитель фоль- 
2) «олови Болови 

варка в пов. леском, украинец. 


3) Моравскый Осиф, поміщик с Одреховы, 


пов. сяноцкого, знаный с добрых сусідєкых 


отношень с нашима священникаками и с на-' 


родом. 
4) Августынскый Станислав, емерыт. 
Б АА АЗА ЫА 


На кого голосує руске 
населен Лемковщины, 


Лемковщины выбрало 
по ділу выборов для 
округов Новый Санч, Ясло и Сянок. Члены 
выбраных комитетов старали ся узнати 
общий суд рускогб населеня Леёмковщины 
относительно поодынокых кандыдатов на 
послов и перевели ряд бесід с нашима со- 
знательныма людми на селах. С бесід тых 
выходит ясно, што наше населенё интере- 
сує ся живо ділом выборов и має выробле- 
ный свой личный суд о кандыдатах на послов. 

1. В окрузі выбератетельном Новый 
Санч высказує ся ціле наше населенє за 
кандыдатуром поміщеных на третом и чет- 
`вертом місци карт. голосованя, а именно за 
бывшим послом, 


ФЕЛИКСОМ ГВИЖДЖОМ 
и 


Руске населен 
окружны комитеты 


управ. школы, ЯКУБОМ БОДЗЬОНЫМ, кот-... 


рых знає и має до них дов! ре. 


|. В окрузі Ясле полным довірєм лем- 

ковскых сел тішит ся 
КАЗИМІР ДУХ, 

поміщеный на першом місци выберательных 
карт, котрый так, як покойный министер 
Пёрацкый, вырос медже нами, ходил до 
гимназии в Новом Санчі, приязнил ся 
с нашом руском молодежом: школьном и да- 
вал выраз той приязни так, яко староста 
С Новом Санчі, як и погодивше, будучи ви- 
цевоєводом краковскым и вицеминистром. 


Ему завдячує выдатку помоч Руска Бурса. 


в Горлицах, котрой он выстарал ся о суб- 
сыдию в сумі 22.000 зл., што дало нам мож- 
ность розвинути єй -діятельность и прини- 
мати учачу ся молодеж. 


ЕУ оон У СТАЛ 


ЛЕМКО 


Кром! личности Казим!ра Духа, котра, як 
уж высше сказано, тішит ся полным довірєм, 
мнінє наших горлицхых сел єст розділене; 
одны сут за Венявом Длугошовскым, другы 
за Едынаком, тож нехай каждый выберат 
другого посла, кого уважат за найблизшого 
собі и до котрого має найбольше довірє. 


Ш. Як знаме с численных писм, одержа- 
повітов 


ных с кроснянского, сяноцкого 
и лЕского, має руске населен= округа 
Сянон 


также своего доброго патрона, котрого да- 

рит полным доврем. Тым доброжелатель- 

ным для руского населеня кандыдатом єст 
МОРАВСКЫЙ ОСИФ, 


помиценый на 
ных карт 


третом місци выбератель- 


и 
инж. ОСТАФИН ОСИФ, 
поміщеный на місци першом карт голосованя. 


Оба они трудят ся на селі, серед хлопа, 
знают єго долю и потребы и интересуют ся 


всіма проявами культурального и економіч- 
ного житя. 


Кредыт 7-милинонов зпотых 
на молочарство, 


Рішено уділити в Державном Банку Роль- 
ном кредыт в сумі около 7 милионов зло- 
тых на ціли молочарскы. Кредыт тот $ст 
перезначеный на розбудову и заосмотренє 
в отвітне устройство техничне промысла мо- 
лочарского. 

Головны условя того кредыта будут слі- 
дуючи: Час треваня кредыта, перезначеного 
на будову, розбудову, ремонт и т. п. по- 
міщень молочарскых усталено на літ 40, 
кредыты на купно машин и техничного 
устройства на 15 літ, причом достава машин 
має быти так сорганизована, штобы дати 
возможность достати“тоты машины на доб- 
рых условях. Кредыт на повысшу ціль буде 
низко процентный, сплаты рат будут уняты 
в формі амортызации с дочисленєм невели- 
кых квот на процент. ) 

С кредыта будут могли користати в пер- 
шой мирі тоты молочарні, котры зможут 
отограти певну ролю в експорті, в дальшой 
мірі лем тоты молочарні, котры будут про- 
дуковати маело на рынкы внутренный. 

Молочарскы кооператывы, числячи на. та- 
кый кредыт будут пересылати поданя по- 
средством „Иматка рае! Вописхусв 
і Хамодожо-С. вродагсхусћ В. Р.” евентуаль- 
но Его отділов в порозумленю с Рольныма 
Палатами. ; 

Одночасно „2%. 5р. Кош і Хаг. Ь.-Созр. 
К. Р.” приступил до оголошеня конкурсу на 
выготовленє проєктов (в килькох тыпах) 
будынков для молочарень разом с инсталя- 
циом машин. По оголошеню конкурсу всі 
молочарскы будынкы будут будованы отвітно 
тым проектам. е 


РИ, раи реа 


ПОМІЩАЙТЕ 


оголошеня 


В ГАЗЕТІ „ЛЕМКО” 


Па" А 


Ч. 83. (68). 


Начинают добре и по- 
житочне діло. 


В неділю, дня 25. серпня т. р. отбыло ся 
во Флорынці ново-сандеского повіта инфор- 
мацийне собранё в шли сориЕнтованя ся 
о возможностях основаня в том район! мо- 
лочарского кооператыва. На собраню яви- 
ли ся люды с доокрестных сел, котры по 
выслуханю річевого реферата о молочарств! 
и користях, плывучих с добре веденой моло- 
чарні, приняли живу участь в дыскусии, чим 
выказали велике заинтересованё ся молоч- 
ным промыслом. Многы бесідникы ударили 
на тото, же по переведеной комасации грун- 
тов увеличило ся количество сіна и паши, 
пасовиска поправили ` ся, причом коровы, 
маючи недалеко добры пасовиска дают веце 
молока. На увеличен= количества молока 
вплыват также и тото, жє газда, маючи 
веце сіна и, паши, кормит коровы лучше, 
а неоден держит веце коров. Тож молоко 
появило ся по наших селах, біда лем в том, 
же ніт єго кому продати и именно тота біда 
наганят людям розум до головы и они хо- 
тят основати у себе молочарскый 'коопера- 
тыв, котрый бы занял ся переробком их мо- 
лока на масло и такым способом помог им 
в спродажі молока. 

Шмарена мысель барз добра. 
правду може поднести наши горскы госпо- 
дарства пашны, молочарскы и выхова живины. 


На цілом терені, населеном лемками сут 


чудны краєвиды, студена и смачна вода, 
здоровый воздух, але грунт каменистый 
и яловый. Росне на нем невеличкый овсик 


тай дробненька бандурка Хліб купуєме 
каждого року, аж и при найлучших урод- 
жаях и все сами бесідуєме, же недостаток 
хліба не докучат нам ‘нигда так, як недо- 
статок паши. С того видно, же и тепер 
явят ся паша и живина фундаментом нашого 
существованя и же на паші и живині опе- 
раме наш быт. .Тож сли паша и живина 
дают нам основу быта, то треба доконче 
попровадити нашу господарку так, штобы 
с каждым рокем мати той паши веце и што- 
бы наша живина была гардша. Мы мусиме 
перестати силити ся на тото, штобы одер- 
жати дуже хліба с наших господарств, бо на 
горскых жбырках, при остром климат! $ст 
барз трудно осягнути в том добры резуль- 
таты, але мы знаме, же инши народы, жиючи 
в горах, хоц не мают власного хліба и тог хліб 
купуют, жиют добре, може аж и лучше от наро- 
дов, жиючих на низимных уроджайных землях. 

Неправда єст, же горы сут бідны. Нм, 
горы мают также свои богатства, неменьши 
от низин, лем треба уміти их найти. На го- 
рах мусит ся иначе господарити и господар- 
ку примінити до гор, а не горы до госпо- 
даркы. Паша горска &ст для живины лучша, 
здорөвша и смаччійша, тож треба дбати 
о пашу и выпасати на ней живину. 
Добре откормлена живина, особенно корова 
заплатит нам в молоку и мясі за наш труд 
и пашу лучше, · як жид за пшеницу. Але 
треба также постарати ся о рынок продажи 
для того молока и нменно, на собраню во 
Флоринці показало ся, же наши люды зда- 
ют собі точно справу с того, што може об- 
легчити их долю. 

Собранє препоручило выбраным на соб- 
раню участникам заинтересовати справом 
молочарского кооператыва населен= сел: 
Богуша, Білцарева, Вафка, Флорынка, По- 
ляны, Берест, Брунары, Яшкова, Снітница 


Она на- 


ЎА 


Ч. 33. (68). 

и Чарна и списати тых людей, котры при- 
ступили бы до молочарского кооператыва 
с поданєм числа держаных коров. Выбраны 
участникы собраня мают зробити тото в про- 
долженю трох неділь, штобы уж на слідую- 
чом собраню, назначеном на 15 вересня во 
Флорынці можна было приняти конкретны 
рішеня. 

Добра то и користна робота, лем доконче 
треба ю перевести до конца. Добра тым 
больше, же, як высше в днешном числі 
газеты подаєме, Державный Банк Рольный 
може на таку ціль уділити долготерминовый 
(на 40 літ) и низкопроцентный кредыт. 

Над тым послідным повинни призадумати 
ся наши люды другых повітах, всяди 
там где ніт на місци збыта на молоко, а па- 
совиска сут дост добры. 


Е —— 38. ЛАТЕХЕМ 


ив 


Собран= кооператывне 
во Фпорынкі. 


Собран= рішило основати во Флорынкі 
молочарню, штобы поднести матеряльный 
быт нашого селянина Собран поручило 
перевести всі подготовительны роботы вы- 
браному комитету. В состав комитета вошли: 
от Флорынкы — Дідович Юрий и Габура 
Григорий, от Снітницы — Ставискый Ваньо 
и Кузмич Игнатий, от Полян — Дзьобко 
Осиф и Полянскый Ваньо, от 'Камяны — 
Жук Михал и Гогоц Василий, от Брунар — 
Трохановскый Василь и Войтович Дмитро, 
от Біпцаревы — Трохановскый Андрей жи Ді- 
дович Васко, от Вафкы — Кузяк Максим 
и Татусько Дмитро. 

В задачу комитета входит: 1) выбор в сво- 
5м ‚селі молодых способных людей на моло- 
чаров штобы их выслати в молочарні на 
практыку, 2) агитация в своём . сел! за при- 
ступленєм в члены молочарні и списованє 
числа коров поодынокых членов, 3) управ- 
лен= подготовительныма роботами. 

Перше засдане комитета назначено на 
неділю 15 вересня т. р. в читальні во Фло- 
рынкі. Тогда мают всі комитетчикы здати 
реляцию со своєй працы и предложити спис 
членов и коров. е 

В виду льгот, якы дає Рольна Палата, 
єст дуже на часі застановити ся над том 
справом и приступити до открытя молочарні, 
кстра хоц в части` може улучшити тяжке 
материяльне положенє селян в Грыбовщині. 


Участник. 


— 6% Е 


От наших читателей, 


С многых лемковскых сел достає редак- 
ция численны писма в ділі выборов, котрых 
с браку місца помістити не може. Списем 
тых однак выходит, же 

1) всі рускы села повіта 

Ного-сандецкого 

отдадут свои голосы на: 
ФЕЛИКСА ГВИЖДЖА 

и на 


ЯКУБА БОДЗЬОНОГО 
9) всі жителі повітов: 
горлицкого и ясельского 


будут голосовати на 
КАЗИМІРА ДУХА 


и довольного другого кандыдата 


о ЗЧ 


ЛЕМКО 


3) руске населен повітов: 
нреснянскогоа, сяноцнкого и леского 
попре своима голосами кандыдатуру: 


инж. ОСТАФИНА ОСИФА 
и 
МОРАВСКОГО ОСИФА. 


ЯК ВЫПАСАТИ ГУСИ НА'ПРОДВЖ. 


Гуси належат до домашных птахов, котры 
поплачат ся ховати, бо єст попыт не лем 
на пре и пух, але и живы гуси вывозит ся 
масово до другых держав. Поплатность 
годовлі гусей Єст в том, же гуси поза ко- 
роткым часом вчасной молодости, можут бы- 
ти кормлены самом травом, адже барз де- 
шево. Помимо того доходы с гусей сут не- 
великы и то именно прото, же газдыня, 
багнучи, жебы тот доход. был относительно 
якнайвысший, не уміє совсем обчисляти по 
купецкы. 


Начнийме от так вселюдно приміняного 
подскубованя молодых гусей. Передовсем тот 
звычай треба доконче понехати со взгляда 
на боль, яку задаєме птахам. Боль тот 
єст не меньша, як при вырываню волосов 
человікови. Ест то адже варварство кары- 
достойне, котре на домір злого приносит 
веце шкоды, як користи. Газдыня - правда - 
достає притом кус піря, але молода гуска 
мусит спотребовати моц отживчого матери: 


яла на порост піря и прото не росне. Ест 
то одна с головных причин, же наши гуси 
сут назагал малы, зносят `малень- 


кы яйца; с котрых вылягают ся дробны 
гусятка. 

Гуска росне аж до поздной осени, тож 
=сли ю в том час! подскубеме, то, річ ясна, 
перестає рости и нигда с ней не буде вели- 
кый и тяжкый птах. А треба знати, . же 
другы краи купуют птахы, в том числі и гу- 
си, на вагу, платячи за 1 кг. штук великых 
и тяжкых дорозше, як за 1 кг. птахов дроб- 
ных. Страты на величині не покрыє жад- 
ном міром зыск на невеликом количестві піря. 


Гуси продає ся переважно в осени. По- 
неже, як уж сказано высше, штукы тяжши 
сут платны относительно лучше, прото 


просте обчисленє выказує, же газда повинен 
старати ся, штобы в том часі гуси были 
выпасены. На самой траві гуска выросне 
добре, але не буде толста. В зависимости 
от часу, коли в даной окрестности гандляры 
начинают скуповати гуси, треба приступити 
до их подкормленя. Звычайно выстарчат 
на тото 2—3 неділь. 


Если адже наміряме продати гуси отн. пр. 
15 жолтня, то найпозднійше 25. вересня 
треба начати их кормити. Термины тоты 
треба понимати прикладово, бо они сут ріж- 
ны в ріжных місцевосаях краю. Гуси кор- 
мят ся знаменито на мішанині мукы со збе- 
раным молоком и невеликого количества 
бандуркы с додатком сыра. 

При случайности подає ся, же до хову 
надают ся лучше гуси стары, бо они несут 
векши яйца и лучше выховуют гусятка. 
Гуси стары мают мясо тверде и лыковате 
и прото на продаж ина мясо надают лучше 
ся гуси молоды. 


Стр. 8. 


КОРИСТИ С ГОДОВЛІ СВИНЕЙ. 


Годовля свиней ст у нас роспространена, 
а то про ріжны користи, котры она дағ. 
Свиня Єст звірятом, котре іст вшитко, тож 
хован= свині не представят жадных труд- 
ностей. Если аж и на господарстві бракне 
даякой паши, то при годовлі свиней єст ю 
легко заступити иншом и то с добрым ре- 
зультатом. 


Свиня ст звірятом, выкористуючим барз 
добре приняту пашу и перерабяючом на мя- 
со всі отпадкы рольного господарства, 
котры иначе было бы трудно продати або 
выкористати. Выстарчит вычислити, же та- 
кы паши, як худе молоко, жентыца, полова 
и аж и бурян свиня выкористує и замінят 
на мясо. Молоды свині знаменито роснут 
на самой зеленой паші, або на пасовиску. 
Понеже, як знаме со статыстык, запотребо- 
ванє вепровины $ст у нас в містах щто раз 
векше, прото при теперешных низкых цінах 


зерна, може поплачати ся кормлен свиней 

хлібом. = 
Хован= свиней має велике значен& 

для господарств на легкых грунтах. 


Господарства готы с регулы терпят на не- 
достаток соломы, котрой выходит дуже на 
стелінЕ и на січку. Прото так живина. як 
и коні стоят нераз по коліна в навозі, бо 
газда жалує соломы. Гною прото ст не 


лем мало, але єст он планший, бо с под 
коней, яко занадто сухый и горячий надає 
ся менше на легкы грунты. Свині натоміст 


вымагают относительно. менше соломы 
н . дают гной перепоєный вильгитю и то- 
му барз отвітный на легкы грунты, бо 
роскладат ся значно повольнійше, як 
конскый, або овечий. В Німеччині на госпо- 
дарства, котры мают легкы грун- 
ты, берут головну масу стаєнного навоза 
с под свиней. 

Заохочуючом стороном годовлі свиней Ест 
тото, же свиня, особенно солонинова удає 
ся в условях прымитывных. Не вымагат 
ани коштовных будынков, ани великых вы- 
датков на ядерны паши, ани сам материял 
до выпаса не єст дорогый. С той причины 
годовля свиней, особенно в малых госпо- 
дарствах, повинна розвивати ся щтораз 
больше. | У 


Сеа ВЕ 
ЖЕЛІЗНОДОРОЖНА КАТАСТРОФА 


ПОД ЛЬВОВОМ. 


В ночи с 283. на 24 серпня, медже стаци- 
ями Зимна Вода и Львов, позд скорый 


_Берлин-Букарест, ідучий до Львова выко- 


леил ся. Паровоз и 5 вагонов выскочило со 


-шин, а вагоны: почтовый, службовый, 1 ва- 


гон Ш-той и 1 вагон Ги П клясы перевер- 
нули ся. Льокомотыва ‘и вагон реставра- 
цийный остали на насыпі. В катастрофі 
1 особа отнесла тяжкы раны, а 5 легкы. 

Причииом катастрофы было віроятно рос» 
крученє шин. 


Ее ., аР 


ШНЫ ЗЕРНА ПОДНОСЯТ СЯ. 


Ціна зерна подносит ся. Явленє тото 
спостерегат ся на всіх рынках краю уж от 
килькох дней. Жито нотує ся тепер по 
10:50 зл. за 100 кг., а недавно ціна єго вы- 
носила 9 зл. до 9'75 зл. Тото само діє ся 
с пшеницом, 


КЕ 


ера де 


у, 
== 
Я 
ІХ 
ь-- 
К. 


тр. 4 


Причином того повысшеня цін Єст мала 
подаж зерна со стороны рольництва. Тото 
явят ся также причином, же в послідных 
днях вывозит ся барз мало зерна за границу. 


Ціны с послідных дней сут слідуючи: 
Жито нове 10°75 зл. — 11 зл., пшеница 15.25 
зл. — 15°75 зл., овес 15 зл. до 15:50 зл, 
ярец 1875 зл. — 13°95 зл., отрубы пшен. 


9 зл. — 9:50 зл., отрубы житны 7 зл.— 7'50 зл., 
макухы льняны 1650 зл. 17. зл. за 100 кг. 


Нас 0 — ы 


Катастрофа самокодова 
Убита норольова бельгийсна. 


Дня 29. серпня выйхал автом король бель- 
гийскый разом с корольовом и на дорозі не- 
далеко Люцерны с незнаных причин стра 
тил панованє над керовницом. Автомобиль 
скрутил в напрямі ку озеру и ударил о дё" 
рево. При столкновеню авта о дерево ко" 
рольова бельгийска убыла ся на місци. 
Король покалічил ся в голову, але раны сут 
легкы. Шофер, котрый сідил на задном 


сдженю, вышол с катастрофы щло. 


ДАТЕТЕА Г. Еа 


Што чути в світі. 


Франция высылат до Геневы барз сильну 
——— 


делегацию и сподват ся недопу-:ити до 
ухваленя карных санкций против Италии. 
Франция хоче узнати войну абисынско-ита- 
лиянску за „експедыцию колонияльну” и уго- 
ворити Англию, штобы она также на тото 
ся згодила. С другой стороны предвиджу- 
ют, же Англия буде жадати ухваленя санкт 
ции карных против Италии и за таком 
ухвалом будут голосовати малы державы. 
С того видно, же война Ест певна, лем не 
знати, ци лем медже Италиом и Абисыниом, 
ци также и в Европі. 


С Москвы доносят, же в Совітах зарядже- 
но, штобы вс! жител! міст и пограничных 
теренов отновили свои паспорты. Новы 
паспорты будут выданы на 5 літ. 

ЗарядженЕ= тото позволит перефильтровати 
совітске населенғ. 


В Німеччині, в Майнинген мотоцыкл, на 
 ———————-———-- - 5 - 


котром іхалии дві особы, ударил о воз с де- 
ревом {и станул в поломени. Оба ідучи 
згынули, 

Недалеко Кобурга автобус нахал на д®- 
рево, причом оден пасажер убил ся, а трох 
=ст тяжко раненых. з 

На передмістю Берлина нахал городскый 
автобус на товаровый поізд. Паровоз по- 
ізда перевернул ся, при чом убила ся 1. 
особа. 17. особ тяжко раненых перевезено 
до шпиталя, а 20 о легкых ранах поміщено 
в власных домах. 


В Амерыці росписало Федеральне Т-во 
ипотечне внутренну пожичку и выпустило 
облигации на 100 милионов дол. Пер- 
ший раз стало ся так, же в Амерыці 
не выкуплено державных облигации. · В кру- 
гах банковых поясняют собі тот небыва- 
лый факт низкым опроцентованём облига- 


ЕСЕ МЕКО 


ч. 33. (68). _ 


ции (1 1/2 о/о рочно)и пересыченем рынка дер- 


жавныма вальорами. Як бы не было, факт 
сам дає много до думаня. 
Италия мала выслати подвоны лодкы 


на Червене Море, штобы в разі потребы 
противдійствовати фльоті брытыйской. По- 
надто 60 подводных лодок выслано на 
морскы маневры, якы мают отбыти ся 
в близости Мальты. Сконцентровано там 
также воздушну фльоту. 


Англия, 


бо, як доносят газеты, 
глицко - амерыканскы законтрактовали 
ликы терены абисынскы, с котрых ме- 
ют експлоатовати ропу и другы мине- 
ралы. Основный капитал усталено на 50 
милионов доляров и вступны роботы має 
ся начати уж в ‘кайблизших тыжднях. 
В виду · того, трудно допустити, што- 
бы Англия позволила Италии завоєвати 
край, в котрый всаджат таку суму грошей. 


здає ся, пошила Италию в дурні, 
товариства ан- 


ве- 


Италия концентрує воздушну фльоту на 
Середземном Морі. Потворено летничи ба- 
зы вздолж побережа Сыцылии, котру ита- 
лияны хотят зробити подставоо контракции. 
Така концентрация сил летничих може за- 
мкнути брытийскым и францускым кораб- 
лям доступ через Середземне море до ка- 
нала Суезкого. В том зарядженю досмот- 


рюют ся агресывных намірень Италии. 


Цисар Абисынии хоче заасекуровати свой 
личный маєток и маєток абисынского пра- 
вительства от рызыка войны. В той справі 
звернул ся до высокого комисара Великой 
Брытании в Егыпті. Маєток тот выносит 
82 милионы франков. 


Рада Лигы Народов сходит ся в Женеві 


дня 4. вересня. От обрад того за- 
сіданя зависит в великой мірі война 
абисынско-италиянска. 


В Амерыці презыдент Рузвелт подписал 
закон © оподаткованю великых маєтков. 


Презыдент Рузвелт подписал закон о не- 
втральности Сполученых Держав Амерыкы 
Полночной. 


А Арентыні, в провинции Кордоба єтс 


небывала о том часі спека. Як відомо Ар- 
гентына лежит на полудневой полкулі, где 
о том часі єст зима. Спека 


по досит сильных морозах, доходячих до 12 


пришла нагло 


градусов. 

На Литві штораз частійше приходит до 
штрайков и ріжных манифестации, котры 
мают на ціли такым способом высказати 
своє неудовольство правительству. В да- 
котрых сяучаях интервениовала полиция. 
РЕДАКЦИЯ НЕ ОТВІЧАТ: 

а Е О, 

50 зл. денно заробит каждый, кто зай- 


ме ся продажом ревеляцийного, патентова- 


ного вынахода. Каждый склепар, желаючи 
увеличити свои обороты, повинен держати 
в склеп! наш необходимый каждому до што- 


денного ужитка артыкул. 
сати: 


За офертами пи- 


Венедыкт Вопявскый 
Краков 
ул. Рыдльовка 24. 


——_—=—— 


ани аа иин 


ОКАЗИЙНО 


продаме 
возову сикавку 
ДО ГАШЕНЯ ОГНЯ. 


СИКАВКА ПРАВІ НОВА — НЕ ПОТРЕ- 
БУЕ ЖАДНОГО ‚РЕМОНТА. 


За информациями просиме звернути ся 
под адресом 


ЗАРЯДУ СТОРОЖИ ПОЖАРНОЙ 


В КРЫНИЦІ-СЕЛІ. 


КТО ХОЧЕ ЗАБЕЗПЕЧИТИ СЯ НА СТАРОСТЬ, АБО ЗЛОЖИТИ ДПЯМ | 


ПРИДАНЕ НАЙ 


заасекурує ся 
в АСЕК. ТОВАРИСТВІ 


Мита и Ирановсие 


во ЛЬВОВ! 


ии 

Типография „Пржишлосць” в Крыниці. 1 


